Diari Oficial de la Generalitat Valenciana


Sumari del DOGV 6367, del 01-10-2010 (2010/10976)

Informació pública del Projecte d'Ocupació Directa dels Terrenys Necessaris per a l'Execució de la Zona Verda ZV-QL/020 del Sector 13-SU-R del Pla General d'Ordenació Urbana.
------------------------------------------------------------------------------------------------------------------------------------------------------------------------------

### Dades del document

Número de DOGV
:   6367

Data del DOGV
:   01-10-2010

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2010/10849


Data del document
:   16-09-2010

Organisme emissor
:   Ajuntament de Castelló de la Plana

Tipus de document
:   Anunci

Descriptors 

:   * Castelló de la Plana
    * pla d'urbanisme
    * administració local

Informació pública del Projecte d'Ocupació Directa dels Terrenys Necessaris per a l'Execució de la Zona Verda ZV-QL/020 del Sector 13-SU-R del Pla General d'Ordenació Urbana. [2010/10607]  
La Junta de Govern Local de l'Ajuntament de Castelló de la Plana, en la sessió extraordinària celebrada en data 27 d'agost de 2010, va adoptar l'acord següent:  
«Vist l'expedient que s'està tramitant per a aprovar el Projecte d'Ocupació Directa dels Terrenys Necessaris per a l'Execució de la Zona Verda ZV-QL/020 del Sector 13-SU-R del Pla General d'Ordenació Urbana de Castelló de la Plana i els següents,  
Antecedents  
1. En data 26 de juny de 2008, el Ple de l'Ajuntament va acordar aprovar el Programa d'Actuació Integrada i el Pla Parcial del Sector 13-SU-R del Pla General d'Ordenació Urbana (PGOU) de Castelló de la Plana.  
2. En desenvolupament de l'esmentat programa, es contempla l'execució d'una zona verda ZV-QL/020(P), però pel fet que encara es troben pendents de presentació i tramitació els corresponents projectes d'urbanització i reparcel·lació i atenent a l'interés públic general de l'esmentada dotació ZV-QL/020, se n'escomet de forma independent l'execució, i els serveis tècnics municipals elaboren el Projecte de Zona Verda ZV-QL/020, Sector 13-SU-R, del PGOU de Castelló de la Plana, l'execució i finançament del qual, per un import d'1.716.996,89 euros, han sigut autoritzats mitjançant la Resolució del vicepresident segon del Consell i conseller d'Economia, Hisenda i Ocupació, Gerardo Camps Devesa, de data 26 de juny de 2009, amb càrrec al denominat Pla Especial de Suport a la Inversió Productiva en Municipis de la Comunitat Valenciana.  
3. Per a això, l'Ajuntament necessita obtindre els terrenys que s'inclouen en el perímetre de l'esmentada zona verda, per a la seua urbanització anticipada.  
4. Amb aquest fi, per part d'aquest Ajuntament, mitjançant el Decret de l'Alcaldia, de data 22 de juliol de 2009, s'inicia l'expedient d'ocupació directa per a l'obtenció d'un terreny dels afectats en l'esmentada zona verda, propietat d'Adela Forés Terradas, en virtut de les dades registrals obtingudes, amb l'anunci de l'exposició pública de l'expedient en el Diari Oficial de la Comunitat Valenciana número 6096, de data 7 de setembre de 2009. Per mitjà d'un escrit de data 16 de setembre de 2009, amb registre d'entrada al Registre General d'aquest Ajuntament, número 59410, la senyora Forés formula una sèrie d'al·legacions al contingut de l'esmentat expedient, i conclou en les seues manifestacions que es desistisca de continuar amb la tramitació de l'expedient d'ocupació directa indicant la seua disposició a arribar a un acord amb l'Ajuntament a fi de facilitar l'obtenció del terreny de la seua propietat.  
5. La resta de propietaris dels terrenys que s'inclouen en el perímetre de la zona verda, açò és, Gestinine, SL, i Reyal Urbis, SA, havien manifestat la seua intenció de cedir voluntàriament els terrenys a l'Ajuntament, reservant-se l'aprofitament urbanístic que se'n deriva, a través de la subscripció dels corresponents convenis urbanístics.  
6. Atés el temps transcorregut des de l'inici de l'expedient d'ocupació directa per a l'obtenció del terreny propietat d'Adela Forés Terradas sense que s'haja resolt i davant de la impossibilitat de poder dur a terme la subscripció dels esmentats convenis per a l'obtenció dels terrenys propietat de Gestinine, SL, i Reyal Urbis, SA, el juliol de 2010 els Serveis de Consultoria i Assistència Juridicourbanística de l'Ajuntament redacten un nou projecte d'ocupació directa per a l'obtenció de tots els terrenys necessaris per a l'execució de la zona verda ZV-QL/020 del sector 13-SU-R del PGOU de Castelló de la Plana, en el qual s'inclou la propietat d'Adela Forés Terradas, i es traslladen a aquest nou expedient conjunt les actuacions i la documentació que es troba en poder de l'expedient individual iniciat anteriorment.  
7. Aquest Projecte d'Ocupació Directa inclou la relació de tots els propietaris afectats per la dotació pública, les superfícies que s'han d'ocupar, la determinació dels criteris de valoració de l'ocupació temporal i les indemnitzacions, així com l'aprofitament subjectiu equivalent a la superfície objecte d'ocupació i la determinació de l'àmbit urbanístic en què ha de materialitzar-se aquest aprofitament.  
8. Amb càrrec als fons consignats en la secció 20.03, "Plans Especials de Suport", l'autorització habilita el crèdit d'1.716.996,89 euros, corresponent a l'anualitat 2010 en l'aplicació pressupostària 02.64.92.037.74.1 de la Conselleria d'Infraestructures i Transports de la Generalitat Valenciana per a l'execució del Projecte Zona Verda ZV-QL/020, Sector 13-SU-R, del PGOU de Castelló de la Plana.  
9. Consta en l'expedient un informe favorable emés per l'enginyer agrònom municipal, en data 3 de juny de 2010, amb relació a la valoració de les plantacions incloses en el projecte d'ocupació directa que s'està tramitant.  
10. En data 13 de juliol de 2010, l'arquitecte municipal emet un informe al Projecte d'Ocupació Directa dels Terrenys Necessaris per a l'Execució de la Zona Verda ZV-QL/020, en el qual es conclou que pertoca la seua exposició pública.  
11. En data 12 d'agost de 2010, la tècnica d'administració general del Negociat de Planejament i Gestió Urbanística emet un informe jurídic sobre el procediment d'aquest expedient d'ocupació directa.  
Tenint en compte que:  
I. En virtut del que disposa l'article 44 de la Llei 30/1992, de 26 de novembre, de Règim Jurídic de les Administracions Públiques i Procediment Administratiu Comú, la falta de resolució dels expedients iniciats d'ofici per l'administració, produïx la caducitat d'aquests.  
II. L'article 437 del Reglament d'Ordenació i Gestió Territorial i Urbanística establix que Ajuntament pot desenvolupar actuacions urbanístiques mitjançant el procediment d'ocupació directa, amb la finalitat d'obtindre terrenys reservats en el planejament urbanístic per a l'execució de sòls dotacionals de la xarxa primària o secundària.  
III. En data 26 de juny de 2008, El Ple de l'Ajuntament de Castelló de la Plana va acordar l'aprovació definitiva de l'instrument de planejament urbanístic que establix l'ordenació detallada dels terrenys que s'han d'ocupar i del sector urbanístic en el qual han d'integrar-se els propietaris afectats, mitjançant l'aprovació del Pla Parcial del Sector 13-SU-R, situat entre els Mestrets-Borriolenc, avinguda de Barcelona i Riu Sec, tramitat a instàncies de la mercantil Dospirámides, SL.   
IV. El PGOU de Castelló de la Plana, ratificat mitjançant Resolució de data 28 de gener de 2010, del conseller de Medi Ambient, Aigua, Urbanisme i Habitatge, qualifica els terrenys que s'han d'ocupar com a dotació pública de la xarxa primària.  
V. En conseqüència, en compliment del que establix l'article 438 del Reglament d'Ordenació i Gestió Territorial i Urbanística, concorren en el present expedient els requisits necessaris per al desenvolupament d'actuacions urbanístiques mitjançant ocupació directa (en referència a l'article 187 de la Llei Urbanística Valenciana) i pot procedir-se a la incoació de l'expedient d'ocupació.  
VI. D'acord amb allò que s'ha estipulat en l'article 439 del Reglament d'Ordenació i Gestió Territorial i Urbanística, el projecte d'ocupació directa inclou la relació de propietaris i la descripció dels béns i drets afectats, la determinació dels criteris de valoració de l'ocupació temporal, l'aprofitament que corresponga a cadascun d'aquests, així com la determinació de l'àmbit urbanístic en què ha de materialitzar-se la reserva d'aprofitament equivalent a la superfície objecte d'ocupació i que es concreta en una total superfície afectada de 23.335,01 m.².  
VII. De l'article 127.1.d de la Llei Reguladora de les Bases de Règim Local es desprén que correspon a la Junta de Govern Local les aprovacions, entre altres, dels instruments de gestió.  
En relació amb tot això, vistos els preceptes esmentats, l'informe de la tècnica d'administració general del Negociat Administratiu de Planejament i Gestió Urbanística i de l'arquitecta municipal, a proposta de la Comissió d'Estudi de l'Àrea de Desenvolupament de la Ciutat, Sostenibilitat, Medi Ambient, Habitatge i Serveis Urbans, s'acorda:  
Primer  
Declarar la caducitat de l'expedient relatiu a l'obtenció del terreny, propietat d'Adela Forés Terradas, mitjançant ocupació directa, iniciat per mitjà del Decret de l'Alcaldia, de data 22 de juliol de 2009, en virtut de l'article 44 de la Llei 30/92, de 26 de novembre, i remetre tota la documentació que conste en aquest expedient perquè seguisca el seu curs en el nou Projecte d'Ocupació Directa dels Terrenys Necessaris per a l'Execució de la Zona Verda ZV-QL/020 del Sector 13-SU-R del PGOU de Castelló de la Plana, que ha elaborat els Serveis de Consultoria i Assistència Juridicourbanística d'aquest Ajuntament, per això aquest immoble es troba inclòs en la relació de propietats que s'han d'ocupar.  
Segon  
Determinar el procediment d'ocupació directa per a l'obtenció de tots els terrenys necessaris per a l'execució de la zona verda ZV-QL/020 del sector 13-SU-R del PGOU de Castelló de la Plana que es concreta en una superfície de 23.335,01 m.².  
Tercer  
Sotmetre a informació pública, pel termini d'un mes, l'esmentat Projecte d'Ocupació Directa, que conté la llista de propietaris, béns i drets afectats per aquest, així com la determinació de l'àmbit urbanístic en què ha de materialitzar-se la reserva d'aprofitament equivalent a la superfície objecte d'ocupació.  
Quart  
Traslladar el present acord als titulars de drets inscrits al Registre de la Propietat.  
Cinqué  
Notificar l'inici del procediment al Registre de la Propietat i sol·licitar d'aquest el certificat de domini i càrregues de les finques afectades i la pràctica dels assentaments que hi corresponguen.  
Sisé  
Publicar aquest acord juntament amb la relació de terrenys que s'han d'ocupar que s'hi adjunta com a annex 1 en el Diari Oficial de la Comunitat Valenciana».   
El que es fa públic als efectes de l'article 439 del Reglament d'Ordenació i Gestió Territorial i Urbanística de la Comunitat Valenciana.  
Castelló de la Plana, 16 de setembre de 2010.- L'alcalde: Alberto Fabra Part.  
ANNEX I  
Relació de terrenys que s'han d'ocupar  
Finca núm. 1  
Referència cadastral: 2414001YK5321S  
Finca registral: 11.058 i 11.059  
Propietat: Gestinine, SL  
Superfície que s'ha d'ocupar: 3.443,54 m.²  
Aprofitament subjectiu: 2.169,43 m²t   
Càrregues: hipoteca a favor de Societat de Garantia Recíproca de la Comunitat Valenciana  
Finca núm. 2  
Referència cadastral: 2414004YK5321S  
Finca registral: 11.454  
Propietat: Gestinine, SL  
Superfície que s'ha d'ocupar: 1.506,49 m.²  
Aprofitament subjectiu: 949,09 m²t  
Càrregues: hipoteca a favor de Banc de Sabadell, SA  
Finca núm. 3  
Referència cadastral: 2414005YK5321S i 2414002YK5321S  
Finca registral: 3.847  
Propietat: Gestinine, SL  
Superfície que s'ha d'ocupar: 3.627,95 m.²  
Aprofitament subjectiu: 2.285,61 m²t  
Càrregues: hipoteca a favor de Caja de Ahorros de Murcia  
Finca núm. 4  
Referència cadastral: 2414006YK5321S  
Finca registral: 4.215  
Propietat: Gestinine, SL  
Superfície que s'ha d'ocupar: 3.891,48 m.²  
Aprofitament subjectiu: 2.451,63 m²t  
Càrregues: hipoteca a favor de Caixa d'Estalvis del Penedès  
Finca núm. 5  
Referència cadastral: 2414007YK5321S  
Finca registral: 11.563  
Propietat: Gestinine, SL  
Superfície que s'ha d'ocupar: 4.201,29 m.²  
Aprofitament subjectiu: 2.646,81 m²t  
Càrregues: hipoteca a favor de Banco Pastor, SA  
Finca núm. 6  
Referència cadastral: 2414008YK5321S  
Finca registral: 11.694  
Propietat: Gestinine, SL  
Superfície que s'ha d'ocupar: 4.281,96 m.²  
Aprofitament subjectiu: 2.697,63 m²t  
Càrregues: hipoteca a favor de Caixa d'Estalvis de Catalunya  
Finca núm. 7  
Referència cadastral: 2414003YK5321S  
Finca registral: 39.088 V  
Propietat: Adela Forés Terradas  
Superfície que s'ha d'ocupar: 1.735,73 m.²  
Aprofitament subjectiu: 1.093,51 m²t  
Càrregues: -  
Finca núm. 8  
Referència cadastral: 2414009YK5321S  
Finca registral: 13.038  
Propietat: Reyal Urbis, SA  
Superfície que s'ha d'ocupar: 109,60 m.²  
Aprofitament subjectiu: 69,05 m²t  
Càrregues: -  
Finca núm. 9  
Referència cadastral: 2414010YK5321S  
Finca registral: 8.195  
Propietat: Reyal Urbis, SA  
Superfície que s'ha d'ocupar: 536,97 m.²  
Aprofitament subjectiu: 338,29 m²t  
Càrregues: -  
Els aprofitaments subjectius corresponents a les diferents finques es materialitzaran al Sector 13-SU-R del PGOU.